Diari Oficial de la Generalitat Valenciana


Sumari del DOGV 8611, del 12-08-2019 (2019/8135)

DECRET 175/2019, de 2 d'agost, del Consell, de creació de l'Institut d'Educació Secundària de Benassal, per transformació de la secció d'Educació Secundària de l'IES Alfonso XIII de la Vall d'Alba.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8135


Data del document
:   02-08-2019

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 175/2019, de 2 d'agost, del Consell, de creació de l'Institut d'Educació Secundària de Benassal, per transformació de la secció d'Educació Secundària de l'IES Alfonso XIII de la Vall d'Alba. [2019/8135]  
Mitjançant Ordre de 5 de novembre de 1998, de la Conselleria de Cultura, Educació i Ciència, es va crear en Benassal la secció d'Educació Secundària dependent de l'Institut d'Educació Secundària de Morella. Amb posterioritat, mitjançant Resolució de la Direcció General d'Ensenyament de 2 de novembre de 2006, es va adscriure a l'Institut d'Educació Secundària Alfons XIII de la Vall d'Alba.  
L'administració de la Generalitat, quant a estudis de planificació educativa realitzats, d'acord amb el creixement demogràfic de la població i l'actual demanda, ha considerat que per a atendre les necessitats educatives de la zona el centre ha de contemplar l'oferta de Batxillerat. Per això, i d'acord amb el que es preveu en l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària, el mencionat centre educatiu ha de transformar-se en Institut d'Educació Secundària.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 3 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Consell, s'estableix que aquests centres tindran la denominació específica que determine la conselleria competent en educació, després de consultat el consell escolar municipal o, en defecte d'això, el ple de l'ajuntament corresponent.   
  
En conseqüència, d'acord amb l'article 17 de la Llei orgànica 8/1985, de 3 de juliol, reguladora del dret a l'educació, l'article 1 del Decret 234/1997, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, amb la deliberació prèvia del Consell en la reunió de 2 d'agost de 2019  
  
  
DECRETE  
  
Article únic. Creació del centre  
Es crea, per transformació de la secció d'Educació Secundària de l'Institut d'Educació Secundària Alfons XIII, de la Vall d'Alba, el següent centre docent:  
- Província: Castelló   
Localitat: Benassal  
- Denominació: Institut d'Educació Secundària   
Titular: Generalitat   
- Codi: 08235516  
€ Domicili: carrer Sant Isidre, núm. 2  
- Composició: 4 unitats d'Educació Secundària Obligatòria i 2 unitats de Batxillerat.  
- Capacitat: 120 llocs escolars d'Educació Secundària Obligatòria, i 60 de Batxillerat.   
  
  
DISPOSICIONS ADDICIONALS  
  
Primera. Inscripció   
Aquest centre s'inscriurà en el Registre de Centres Docents de la Comunitat Valenciana.  
  
Segona. Personal del centre  
El personal docent i no docent amb destinació definitiva en el centre actualment existent s'integrarà en el nou institut.  
  
Tercera. Material del centre  
El material inventariable i fungible de la secció s'integrarà en l'inventari del nou institut.  
DISPOSICIONS FINALS  
  
Primera. Habilitació  
S'autoritza la persona titular de la conselleria competent en matèria d'educació a desenvolupar aquest decret.  
  
Segona. Efectes  
Aquest decret produirà efectes des de l'endemà de la publicació al Diari Oficial de la Generalitat Valenciana.  
  
València, 2 d'agost de 2019  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esports,  
VICENT MARZÀ I IBAÑEZ